અલવાલીદની ધરપકડ થતાં જ Kingdom Holding ના શેર્સ સોમવારે ઉંધા માથે પછડાયા હતા. આટલા મોટા વ્યાપારીની ધરપકડ થાય એટલે શેર માર્કેટ અને વૈશ્વિક વ્યાપારીઓની દુનિયામાં તો આ પ્રકારનું રીએક્શન આવે તે સમજી શકાય છે, પરંતુ અલવાલીદની ધરપકડ કરવાની પ્રિન્સ બિન સલમાનને કેમ જરૂર પડી તે અંગે રાજકીય પંડિતોમાં ખૂબ ચર્ચા ચાલી રહી છે. આ વિવિધ ચર્ચા પર ધ્યાન આપવામાં આવે તો કેટલાક રસપ્રદ મુદ્દાઓ બહાર આવે છે જે સાઉદી અરેબિયાના રાજપરિવારના અંદરના રાજકારણ પર ખાસોએવો પ્રકાશ પાડે છે.